CELEX: 32007R0242
Language: lv
Date: 2007-03-06
Title: Komisijas Regula (EK) Nr. 242/2007 ( 2007. gada 6. marts ) par atļauju izmantot endo-1,4-beta ksilanāzi EC 3.2.1.8 ( Belfeed  B1100MP un Belfeed  B1100ML) kā barības piedevu (Dokuments attiecas uz EEZ)

13.3.2007   
            
            
               LV
            
            
               Eiropas Savienības Oficiālais Vēstnesis
            
            
               L 73/1
            
         
      KOMISIJAS REGULA (EK) Nr. 242/2007
   (2007. gada 6. marts)
   par atļauju izmantot endo-1,4-beta ksilanāzi EC 3.2.1.8 (Belfeed B1100MP un Belfeed B1100ML) kā barības piedevu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 9. panta 2. punktu,
   tā kā:
   
               (1)
            
            
               Ar Regulu (EK) Nr. 1831/2003 reglamentē atļauju dzīvnieku barības piedevu izmantošanai, kā arī pamatojumu un kārtību šādas atļaujas piešķiršanai.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju preparātam, kas minēts pielikumā. Attiecīgajā pieteikumā bija pievienotas vajadzīgās ziņas un dokumenti atbilstīgi minētās regulas 7. panta 3. punktam.
            
         
               (3)
            
            
               Pieteikums attiecas uz atļauju preparāta endo-1,4-beta ksilanāzes EC 3.2.1.8, ko iegūst no Bacillus subtilis (LMG S-15136), kā barības piedevas jaunam lietojumam pīlēm, kas klasificējams kā piedeva kategorijā “zootehniskās piedevas”.
            
         
               (4)
            
            
               Analīzes metode, kas saskaņā ar Regulas (EK) Nr. 1831/2003 7. panta 3. punkta c) apakšpunktu ir iekļauta pieteikumā atļaujas saņemšanai, skar barībā izmantotās pārtikas piedevas aktīvās vielas noteikšanu. Tāpēc šīs regulas pielikumā minētā analīzes metode nav uzskatāma par Kopienas analīzes metodi tajā nozīmē, kas noteikta ar 11. pantu Eiropas Parlamenta un Padomes 2004. gada 29. aprīļa Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2).
            
         
               (5)
            
            
               Ar Komisijas Regulu (EK) Nr. 1206/2005 (3) (atšķirto) sivēnu barībā un ar Komisijas Regulu (EK) Nr. 1259/2004 (4) gaļas cāļu barībā bez termiņa ierobežojuma bija atļauts izmantot no Bacillus subtilis (LMG S-15136) iegūtu endo-1,4-beta ksilanāzi EC 3.2.1.8. Tika iesniegti jauni dati, atbalstot pieteikumu to izmantot pīlēm. Eiropas Pārtikas nekaitīguma iestāde (turpmāk tekstā – iestāde) 2006. gada 15. jūnija atzinumā (5) secināja, ka jau ir atzīts šīs piedevas nekaitīgums patērētājam, lietotājam un videi un, to izmantojot ierosinātajā jaunajā veidā, tas nemainīsies. Turklāt tā secināja, ka šā preparāta izmantošanai nav kaitīgas iedarbības uz šo dzīvnieku papildu kategoriju un ka, izmantojot minēto preparātu, var uzlabot zootehniskos pīļu parametrus. Bet iestāde neuzskata, ka ir vajadzība ieviest īpašas pēcpārdošanas uzraudzības prasības. Minētajā atzinumā ir arī apstiprināts ziņojums par barībā izmantotās piedevas analīzes metodi, ko iesniegusi Kopienas references laboratorija, kas izveidota ar Regulu (EK) Nr. 1831/2003.
            
         
               (6)
            
            
               Minētā preparāta novērtējumā ir norādīts, ka ir izpildīti Regulas (EK) Nr. 1831/2003 5. pantā paredzētie nosacījumi atļaujas saņemšanai. Attiecīgi minēto preparātu jāļauj izmantot atbilstoši šīs regulas pielikumā noteiktajam.
            
         
               (7)
            
            
               Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts barības piedevu kategorijā “zootehniskās piedevas” un funkcionālajā grupā “zarnu floras stabilizētāji”, ir atļauts izmantot kā dzīvnieku barības piedevu, uz ko attiecina pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 6. martā
      
         
            Komisijas vārdā –
         
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 165, 30.4.2004., 1. lpp. Regulā jaunākie grozījumi izdarīti ar Padomes Regulu (EK) Nr. 1791/2006 (OV L 363, 20.12.2006., 1. lpp.).
   
      (3)  OV L 197, 28.7.2005., 12. lpp.
   
   
      (4)  OV L 239, 9.7.2004., 8. lpp.
   
   
      (5)  Zinātnes ekspertu grupas atzinums par piedevām un produktiem vai vielām, ko izmanto dzīvnieku barībā, par fermentu preparāta Belfeed B1100MP un Belfeed B1100ML (endo-1-4-beta ksilanāzes) drošumu un efektivitāti, kas kā barības piedeva atļauti saskaņā ar Padomes Direktīvu 70/524/EEK. Pieņemts 2006. gada 15. jūnijā. EFSA Vēstnesis (2006) 368, 1–7.
   
      PIELIKUMS
      
                  Piedevas identifikā-cijas numurs
               
               
                  Atļaujas turētāja nosaukums
               
               
                  Piedeva (tirdzniecības nosaukums)
               
               
                  Sastāvs, ķīmiskā formula, apraksts, analītiskā metode
               
               
                  Dzīvnieka suga vai kategorija
               
               
                  Maksimā-lais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
            
                  Aktivitātes vienības/kg no kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: gremošanas veicinātāji.
                  
               
            
                  4a1606
               
               
                  
                     Beldem SA
                  
               
               
                  Endo-1,4-beta-ksilanāze
                  EC 3.2.1.8
                  (Belfeed B1100MP Belfeed B1100ML)
               
               
                  
                     Piedevas sastāvs
                  
                  endo-1,4-beta-ksilanāze EC 3.2.1.8, kuras minimālā aktivitāte cietā un šķidrā veidā ir 100 IU (1) /g or ml
                  
                     Darbīgās vielas raksturojums
                  
                  endo-1,4-beta-ksilanāze EC 3.2.1.8, ko iegūst no Bacillus subtilis (LMG S-15136)
                  
                     Analītiskā metode
                      (2)
                  
                  Kolorimetriskā metode, ar ko nosaka ūdenī šķīstošas krāsvielas daudzumu, ko no ar azurīnu saistīta kviešu arabinoksilāna substrāta izdala enzīms
               
               
                  Pīles
               
               
                  —
               
               
                  10 IU
               
               
                  —
               
               
                  
                              1.
                           
                           
                              Piedevas un premiksa lietošanas instrukcijās norāda glabāšanas temperatūru, derīguma termiņu un stabilitāti pēc granulēšanas.
                           
                        
                              2.
                           
                           
                              Ieteicamā deva uz 1 kg kompleksās barības: endo-1,4-beta-ksilanāze: 10 IU.
                           
                        
                              3.
                           
                           
                              Izmantošanai barības maisījumā, kas bagāts ar polisaharīdiem, kuri nav cietes polisaharīdi (galvenokārt arabinoksilāniem), piemēram, kas satur vairāk nekā 40 % kviešu.
                           
                        
                              4.
                           
                           
                              Ja šo piedevu uzglabā vai maisa slēgtā atmosfērā, ieteicams izmantot aizsargstiklu un maisīšanai paredzētas maskas, ja vien maisītāji nav aprīkoti ar izplūdes sistēmām.
                           
                        
               
                  2.4.2017.
               
            
         (1)  IU ir fermenta daudzums, kas vienā minūtē no bērza koksnes ksilāna atbrīvo 1 mikromolu reducējošo cukuru (ksilozes ekvivalentu), ja pH līmenis ir 4,5 un temperatūra – 30 oC.
      
         (2)  Sīka informācija par analīzes metodēm atrodama šādā Kopienas references laboratorijas tīmekļa vietnē: www.irmm.jrc.be/html/crlfaa/